cyanic-selkie/wikianc huggingface dataset:
Կարայի դարպասներ
Կարայի դարպասներ (Ка́рские Воро́та), նեղուց Հյուսիսային սառուցյալ օվկիանոսում, Վայգաչ և Նոր երկիր կղզիների միջև։
Միացնում է Բարենցի և Կարայի ծովերը։ Երկարությունը 33 կիլոմետր է, լայնությունը՝ 45 կիլոմետր, խորությունը՝ մինչև 119 մետր։ Ափերը բարձրադիր են, քարքարոտ։ Տարվա մեծ մասը ծածկված է սառույցով։
Անվանում
Ռուսերեն Ка́рские Воро́та անվան հայերեն պատճենումն է։ Այդպես է կոչվել նկատի ունենալով այնտեղով մուտքը Կարայի ծով ։
Ծանոթագրություններ
Կատեգորիա:Հյուսիսային Սառուցյալ օվկիանոսի նեղուցներ
Էպիգենետիկ հանքավայրեր
Ըստ ծագման կարող են լինել՝ մագմատիկ, կոնտակտային, հիդրոթերմալ, ինֆիլտրացիոն և որոշ դեպքերում՝ մետամորֆային (ալպիական երակներ)։ Էպիգենետիկ հանքավայրերի հանքամարմինները ներկայացված են տարբեր տիպի երակներով, երակիկների և ցանի զոնաներով։ Միներալային կազմությամբ Էպիգենետիկ հանքավայրեր են պղնձի և կապար–ցինկի հանքավայրերի մեծ մասը, ոսկու, անագի, վոլֆրամի, մոլիբդենի, սնդիկի, ծարիրի, հազվագյուտ մետաղների և այլ հանքավայրերը։ Էպիգենետիկ են համարվում նաև ասբեստի, ֆլյուորիտի, բարիտի և այլ ոչ–մետաղային օգտակար հանածոների հանքավայրերը։ Հայաստանում սև, գունավոր, ազնիվ, հազվագյուտ մետաղների բազմաթիվ հանքավայրեր (Աբովյան, Հրազդան, Շամլուղ, Ախթալա, Կապան, Քաջարան, Ագարակ ևն) նույնպես էպիգենետիկ հանքավայրեր են։ Էպիգենետիկ հանքավայրերին հակադրվում են սինգենետիկ հանքավայրերը, որտեղ օգտակար հանածոները առաջանում են պարունակող ապարների հետ միաժամանակ։
Կատեգորիա:Հանքավայրեր
Տուն լճի մոտ (ֆիլմ, 2006)
«Տուն լճի մոտ» (The Lake House), արգենտինացի ռեժիսոր Ալեխանդրո Ագրեստիի ֆանտաստիկ մելոդրաման, որ նկարահանվել է 2006 թվականին։ Ֆիլմը հարավկորեական «Տուն ծովի մոտ» ֆիլմի ռեմեյքն է և Ագրեստիի՝ հոլիվուդյան առաջին ֆիլմը։ 1994 թվականին Սանդրա Բուլոկն ու Կիանու Ռիվզը միասին նկարահանվել էին «Արագություն» ֆիլմում։
Սյուժե
2006 թվականին Քեյթ Ֆորսթերը (Սանդրա Բուլոկ) փեսացուից (Դիլան Ուոլշ) բաժանվելուց հետո որոշում է թողնել լճափի տունն ու տեղափոխվել Չիկագո, որպեսզի մոտ լինի իր նոր աշխատատեղին։ Քեյթը փոստարկղում նամակ է թողնում տան հաջորդ բնակչին՝ ներողություն խնդրելով շան թաթերի՝ կամրջակի վրա մնացած հետքերի ու ձեղնահարկում մնացած փոշոտ արկղի համար։ Նամակը գտնում է Ալեքս Ուայլերը (Կիանու Ռիվզ), ով միայնակ ճարտարապետ է։ Ալեքսը չի հասկանում՝ ինչի մասին է գրված նամակում, քանզի չկային ոչ կամրջակի վրա հետքերը, ոչ էլ ձեղնահարկի փոշոտ արկղը։ Հանկարծակի հայտնվում է մի շուն ու կամրջակի վրա թողնում սև ներկի հետքեր, որով Ալեքսը նոր ներկել էր ցանկապատը։ Ալեքսը նամակ է թողնում նույն փոստարկղում, և շուտով պարզվում է, որ նրանց բաժանում է երկու տարվա ժամանակ, թեև գտնվում են նույն վայրում։
Արտաքին հղումներ
Կատեգորիա:2006 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Ռիմեյք ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2000-ականների դրամա ֆիլմեր Կատեգորիա:Վեպերի էկրանավորումներ Կատեգորիա:2000-ականների ֆիլմեր Կատեգորիա:Չիկագոյում նկարահանված ֆիլմեր Կատեգորիա:2000-ականների ռոմանտիկ դրամա ֆիլմեր Կատեգորիա:Ամերիկյան ռիմեյք ֆիլմեր
Արկուա Պետրարկա
Արկուա Պետրարկա (Arquà Petrarca), քաղաք Իտալիայում, գտնվում է Վենետո մարզի Պադովա գավառում ։
Վերածննդի դարաշրջանի իտալացի համբավավոր բանաստեղծ Ֆրանչեսկո Պետրարկան այստեղ է անցկացրել իր կյանքի վերջին չորս տարիները՝ 1370-1374 թթ. : Տունը, որտեղ ապրել է նա, վերածվել է թանգարանի։ Բանաստեղծի պատվին էլ բնակատեղին ստացել իր անվանման երկրորդ մասը։ 2004 թվականին այստեղ մեծ շուքով տոնվել է Պետրարկայի ծննդյան 700-ամյակը։
Ծանոթագրություններ
Կատեգորիա:Իտալիայի բնակավայրեր
Hervé Léger
Hervé Léger (երբեմն գրվում է նաև Herve Leger, IPA:ɛʁ.ve le.ʒe), ֆրանսիական նորաձևության տուն, որը հիմնադրել է դիզայներ Էրվ Լերուն (Hervé L. Leroux)։
Պատմություն
Hervé Léger նորաձևության տունը հիմնադրվել է 1985 թվականին ։ Նույն թվականին էլ բացվել է ապրանքանիշի առաջին բուտիկը Փարիզում՝ Պելիկան (Pelican) փողոցում ։ Դրանից մի քանի տարի առաջ Էրվեն աշխատել է որպես Թեն Գյուդիչելիի՝ «Tan Guidecelli» նորաձյության տան հիմնադրի ընթերակա։
Պերսեպոլիս (մուլտֆիլմ)
Պերսեպոլիսը (Persepolis), ֆրանսիական լիամետրաժ անիմացիոն մուլտֆիլմ է, որը հիմնված է իրանական ծագում ունեցող՝ Մարժան Սատրապիի համանուն, ինքնակենսագրական գրքի վրա։
Hervé Léger
Պատմություն
Էրվեի գործընկերը՝ Կարլ Լագերֆելդը (Karl Lagerfeld), խորհուրդ է տվել դիզայներին մարքետինգի նպատակով ազգանունը փոխել և դարձնել Léger (ավելի վաղ նա հայտնի էր որպես Hervé Peugnet), որ հաճախորդները հեշտությամբ կարողանան այն արտաբերել ։ Ավելի ուշ դիզայները ազգանունը փոխել է ևս մեկ անգամ՝ դառնալով Էրվե Լերու (Hervé L. Leroux)։
Պերսեպոլիս (մուլտֆիլմ)
Սյուժե
«Պերսեպոլիսը» հուզիչ պատմություն է իսլամական հեղափոխության ժամանակ՝ Իրանում ապրող, երիտասարդ աղջկա մասին։ Խելամիտ և շիտակ իննամյա Մարժանի աչքերով դիտողը տեսնում է, թե ինչպես են խորտակվում մարդկանց հույսերը, երբ ֆունդամենտալիստներն անցնում են իշխանության գլուխ՝ ստիպելով կանանց ծածկվել և բանտարկելով հազարավոր մարդկանց։ Խելացի և անվախ այդ աղջիկը խորամանկությամբ գերազանցում է «հասարակական վերակացուներին»։ Սակայն երբ նրա հորեղբորը սառնասրտորեն մահվան են դատապարտում, և երբ Թեհրանը ռմբակոծվում է պարսկա-իրաքյան պատերազմի ժամանակ, հանապազօրյա վախը, որ ներթափանցում է թեհրանցիների կյանք, շոշափելի է դառնում։
Հղումներ
Կատեգորիա:Ֆրանսիական ֆիլմեր Կատեգորիա:Կոմիքսների էկրանավորումներ Կատեգորիա:2007 ֆիլմեր Կատեգորիա:Անգլերեն ֆիլմեր Կատեգորիա:Ֆրանսերեն ֆիլմեր Կատեգորիա:Գերմաներեն ֆիլմեր Կատեգորիա:Պարսկերեն ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան ֆիլմեր հասունացման տարիքի մասին
Hervé Léger
Պատմություն
1989 թվականին նորաձևության տունը հայտնի է դարձել այսպես կոչված բանդաժից շրջազգեստի գյուտի շնորհիվ, որը հատուկ էլաստանից և լայկրայից ժապավենների միջոցով կանոնավորում է կազմվածքը։ Նմանատիպ շրջազգեստի գաղափարը՝ հյուսված իրար մեջ տարբեր ձևերով, ի հայտ է եկել պատահական․ Էրվե Լերուն երկար ժամանակ չէր կարողանում կողմնորոշվել նոր հավաքածուի տեսքով և մի պահ սկսել է «մեքենայորեն» մանեկենի վրա փաթաթել հագուստի հարդարման համար նախատեսված ժապավենները ։ Արդյունքում բանդաժից շրջազգեստները դարձել են Hervé Léger-ի «այցեքարտը»   ։ Նորաձևության տան հաջորդ ճանաչելի գծերն են դարձել ասիմետրիան, ֆուտուրիստականությունն ու կտորի վրա լույսի խաղը ։
1995 թվականին ընկերությունը թողարկել է Ռոլան Պետիի «Կարապի լիճ» և «Կամերա օբսքուրա» ներկայացումների բեմական հագուստների հավաքածուն։
1998 թվականի սեպտեմբերին BCBG Max Azria Group ընկերությունը ձեռք է բերել նորաձևության տունը (բաժնետոմսերի 50 %-ը գնվել էր դեռևս 1992 թվականին )։ Դա պատմության մեջ առաջին անգամ ամերիկացի դիզայների կողմից ֆրանսիացի կուտյուրյեի ձեռքբերումն էր։ Գործարքի խորհրդատու է հանդես եկել հայտնի ներդրումային Ohana & Co. բանկը, որը մասնագիտացած է դիզայներության ոլորտում։
2005 թվականին թողարկվել է ապրանքանիշի օծանելիքի գիծը ։ Herve Leger ապրանքանիշի ներքո բացի օծանելիքներից և կանացի հագուստից, նաև արտադրվում էր կոշիկ, պայուսակ, դրամապանակներ, գոտիներ, ներքնազգեստ։
2007 թվականի ապրիլին Max Azria-ն վերաթողարկել է «Hervé Léger» ապրանքանիշը ՝ սկսելով ամառային հավաքածուից։ Հավաքածուն հայտնվել է միայն մի քանի հատուկ բուտիկներում։
2007 թվականի օգոստոսին Hervé Léger բուտիկ է բացվել Բևեռլի Հիլզում։ Ավելի ուշ մոնոբրենդային բուտիկներ են բացվել Լաս Վեգասում և Նյու Յորքում ։
2008 թվականի փետրվարին Max Azria-ն Նյու Յորքի նորաձևության շաբաթվա շրջանակներում ներկայացրել է «Hervé Léger by Max Azria» հավաքածուն։
2011 թվականին ներկայացվել է գարուն-ամառ հավաքածուն, որի ցուցադրությանը մասնակցել են Թոնի Գարնը, Ժակլին Յաբլոնսկին , Էմմա Հեմինգ Ուիլիսը , Ֆրեյա Բեղա Էրիքսեն և ուրիշներ։
2013 թվականի հունվարին Էրվե Լերուն դարձել է Բարձր նորաձևության սինդիկատի անդամ (նորաձևության տների միավորում, որը 1858 թվականներին հագցրել է հասարակության ազնվականական և ֆինանսական վերնախավին)։ Նույն թվականին Herve Leger բուտիկ է բացվել Մոսկվայում ։
2014 թվականի փետրվարին Herve Leger բուտիկ է բացվել Մանիլում՝ Ֆիլիպինների մայրաքաղաքում ։
Արտաքին հղումներ
Կատեգորիա:Ֆրանսիայի հագուստ արտադրողներ Կատեգորիա:Հագուստի և կոշիկի արտադրողներ
Նովոսյոլովկա Պերվայա (գյուղ, Յասինովատսկի շրջան)
Նովոսյոլովկա Պերվայա (Новоселівка Перша), գյուղ Ուկրաինայի Դոնեցկի մարզի Յասինովատսկի շրջանում։
Ջերմիկի գավառակ
Ջերմիկ, գավառակ Արևմտյան Հայաստանում, Դիարբեքիրի վիլայեթում` Արղանամադենի գավառում։ Գտնվում էր Արղանա քաղաքից հարավ` Արղանա գետի հովտում։ Վարչական կենտրոնը Ջերմուկ գյուղաքաղաքն է։
Նովոսյոլովկա Պերվայա (գյուղ, Յասինովատսկի շրջան)
2001 թվականի տվյալներով Նովոսյոլովկա Պերվայա գյուղում բնակվում էր 935 մարդ։
Ջերմիկի գավառակ
Ջերմիկն ու Չնքուշի գավառակը միասին հնում մտնում էին Չորրորդ Հայքի կազմի մեջ։
Անվան ստուգաբանություն
Գավառակը հայտնի էր իր տաք ծծմբային աղբյուրներով, որից էլ առաջացել է Ջերմիկ անվանումը։
Նովոսյոլովկա Պերվայա (գյուղ, Յասինովատսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Ջերմիկի գավառակ
Օգատակար հանածոներ
Ջերմիկը հարուստ է տաք հանքային աղբյուրներով։ Նրա հանքային ջրերի մասին հիշատակումներ կան անհիշելի ժամանակներից։ Աղբյուրներն հիմնականում ունեն ծծմբային բաղադրություն։
Բնակչություն
1890-ականն թվականներին գավառն ուներ 2400 հայ բնակիչ, իսկ Մեծ եղեռնի նախօրեին 5000-ից ավելի բնակիչ։
Տնտեսություն
Գավառը հայտնի էր իր բանբակով, հացահատիկով, բրնձով, մրգերով և ընտիր խաղողով ։
Ծանոթագրություններ
Կատեգորիա:Արևմտյան Հայաստանի գավառներ
Վանուատու
Վանուատուի Հանրապետություն, խաղաղօվկիանոսյան պետություն Մելանեզիայում։ Հյուսիսից սահմանակցում է Սողոմոնյան կղզիներին, արևմուտքից՝ Ավստրալիայի տնտեսական գոտուն, հարավ-արևմուտքից՝ Նոր Կալեդոնիայի տարածքային ջրերին և հյուսիսից՝ Ֆիջիի տարածքային ջրերին։ Կլիման արևադարձային է, տարածված են մշտադալար արևադարձային անտառները, հարավում՝ սավաննաները։ Արժեքավոր ծառերից են կաուրին և սանդալենին։ Կենդանական աշխարհն աղքատ է, շատ են թռչունները։ Կղզիները հայտնաբերել է պորտուգալացի ծովագնաց Պ. Կիրոսը, ուսումնասիրել և Նոր Հեբրիդներ է անվանել Ջեյմս Կուկը։ 1906 թվականից երկիրը գտնվել է Մեծ Բրիտանիայի և Ֆրանսիայի համատեղ կառավարման ներքո։ 1980 թվականից անկախ բնակչության 90%-ը մելանեզացիներ են, կան նաև պոլինեզացիներ, եվրոպացիներ, չինացիներ և այլք։ Տնտեսության հիմքը գյուղատնտեսությունն է։ Մշակում են կոկոսյան արմավենի, յամս, տարո, ադամաթուզ, կակաո, սրճենի։ Զբաղվում են ձկնորսությամբ։ Կան պահածոների, ձկնավերամշակման, շինանյութերի արդյունաբերության ձեռնարկություններ։ Վանուատուի խորհրդարանի շենքը Պորտ Վիլայում պետություն է։
Աղբյուրներ
* Կատեգորիա:Ֆրանսալեզու պետություններ և տարածքներ Կատեգորիա:Անգլալեզու պետություններ և տարածքներ Կատեգորիա:Կղզի պետություններ Կատեգորիա:Ունիտար պետություններ Կատեգորիա:ՄԱԿ-ի անդամ երկրներ Կատեգորիա:Ֆրանսախոս երկրներ Կատեգորիա:Լիբերալ ժողովրդավարություններ Կատեգորիա:Անգլիախոս երկրներ և տարածքներ
Ռուբեն Գաբրիելյան (զինվորական)
Ռուբեն Նիկոլայի Գաբրիելյան, հայ զինվորական, գեներալ լեյտենանտ։
Կենսագրություն
Ռուբեն Գաբրիելյանը ծնվել է 1912 թվականի դեկտեմբերի 15-ին Լեռնային Ղարաբաղի Մարտունու շրջանի Խնուշինակ գյուղում։ Եղել է կապի զորքերի գեներալ լեյտենանտ։ 1931 թվականին Ռուբեն Գաբրիելյանը ինքնակամ ընդունվում է Կարմիր բանակ։ Ավարտել է երիտասարդ հրամանատարների դպրոցը, իսկ 1933 թվականին ռադիոդասընթացների դպրոցը։ Հետո երիտասարդ հրամանատարը ստանձնեց հրամանատարական պարտավորություններ Երկրորդ Կովկասյան դիվիզիայի կապի  միավորումներում։ 1937 թվականին նա անցնում  է աշխատանքի Անդրկովկասի զինվորական շտաբի շրջանում։ Հետո ավարտեց կապավորների հրամանատարական դասընթացները։ Նա կուտակեց շատ մեծ փորձ իր զինվորական կապերի փորձնական աշխատանքի ընթացքում։ Հայրենիասիրական պատերազմի առաջին օրերին Գաբրիելյանը եղել է 47-րդ բանակի կապերի միավորումներում վերադասի ավագ օգնական։ Որոշ ժամանակ անց նրան նշանակում են բանակի կապերի միավորումներում վերադասի տեղակալ։ Հյուսիսային Կովկասի Ղրիմ թերակղզում նրանք կռվում էին գերմանա-ֆաշիստական զորքերի դեմ։
Մահացել է 1982 թ. Բելառուսի մայրաքաղաք Մինսկում։
Ծանոթագրություններ
Կատեգորիա:Հայ գեներալներ
(604) Տեկմեսսա
(604) Տեկմեսսա (Tekmessa), աստերոիդ աստերոիդների հիմնական գոտում։ Հայտնաբերվել է 1906 թվականի փետրվարի 16-ին Ջոել Մետկալֆի կողմից Թաունտոնում ։
Միջին հեռավորությունը Արեգակից կազմում է 3,144991 ա. մ., առավելագույնը մոտենում է 2,5154 ա. մ. հեռավորության վրա և հեռանում 3,7746 ա. մ. ։ Արեգակի շուրջ մեկ ամբողջական պտույտ է կատարում 2037,17 երկրային օրվա ընթացքում, իր ուղեծրով շարժվելով միջինում 0,176716 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,42° անկյուն։
Արտաքին հղումներ
Կատեգորիա:1906 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ցոլակ Ստեփանյան
Ցոլակ Ալեքսանդրի Ստեփանյան, խորհրդային փիլիսոփա։ ԽՍՀՄ ԳԱ թղթակից անդամ (1964)։
Հուսբիքա
Հուսբիքա, հայկական իգական անուն։ Առաջացել է հայերեն հույս և թաթարերեն bika՝ «տիկին» բառերից։ Հիշատակված է մեկ անգամ ։
Ցոլակ Ստեփանյան
Կենսագրություն
Ավարտել է Մոսկվայի Կ․ Լիբկնեխտի անվան մանկավարժական ինստիտուտը (1933)։ 1933 թվականից փիլիսոփայություն է դասավանդել Մոսկվայի բուհերում։ 1939-1941 թվականներին եղել է «Կոմսոմոլսկայա պրավդա» թերթի պրոպագանդայի բաժնի վարիչ։ Երկրորդ համաշխարհային պատերազմի տարիներին՝ Մոսկվայի զինվորական օկրուգի քաղվարչության դասախոս։ 1945-1946 թվականներին ղեկավարել է Մոսկվայի Էներգետիկական ինստիտուտի մարքսիզմ-լենինիզմի ամբիոնը։ 1946 թվականից զանազան պաշտոններ է վարել ԽՍՀՄ ԳԱ փիլիսոփայության ինստիտուտում, 1965 թվականից՝ գիտական կոմունիզմի սեկտորի (1972 թվականից բաժնի) վարիչ։ 1947-1968 թվականներին եղել է «Վոպրոսի ֆիլոսոֆիի» («Bonросы философии») ամսագրի պատմական մատերիալիզմի (հետագայում՝ գիտական կոմունիզմի) բաժնի վարիչ։ 1951-1955 թվականներին եղել է նաև ԽՄԿԿ ԿԿ-ին կից Հասարակական գիտությունների ակադեմիայի դիալեկտիկական և պատմական մատերիալիզմի ամբիոնի վարիչ։ 1958-1959 թվականներին «Պրոբլեմի միրա ի սոցիալիզմա» («Проблемы мира и социализма») ամսագրի (Պրահա) սոցիալիստական երկրների բաժնի վարիչ։ Ստեփանյանը պաշտպանել է գիտական կոմունիզմը որպես դասավանդման և գիտական հետազոտության ինքնուրույն առարկա առանձնացնելու տեսակետը։ Նա ԽՍՀՄ ԳԱ Կոմունիստական հասարակական հարաբերությունների և սոցիալիստական հասարակության հոգևոր կյանքի զարգացման օրինաչափությունների գծով գիտական խորհրդի նախագահն էր։ Հիմնական աշխատությունները նվիրված են կոմունիստական ֆորմացիայի ձևավորման և զարգացման օրինաչափությունների, սոցիալիզմի օրոք հակասությունների և դրանց հաղթահարման խնդիրներին։ Բազմաթիվ կոլեկտիվ աշխատությունների խմբագիր է և հեղինակ, «Գիտական կոմունիզմ» բուհական դասագրքի հեղինակներից։ Պարգևատրվել է 5 շքանշանով։
Կատեգորիա:Հայ փիլիսոփաներ Կատեգորիա:ԽՍՀՄ ԳԱ թղթակից անդամներ Կատեգորիա:Տրոեկուրովյան գերեզմանատանը թաղվածներ Կատեգորիա:Փիլիսոփայական գիտությունների դոկտորներ Կատեգորիա:ԽՍՀՄ ԳԱ արտասահմանյան անդամներ
Հուսբիքա
Ծանոթագրություններ
Կատեգորիա:Հայկական իգական անձնանուններ
Նոյի հուշարձան (Երևան)
Նոյի հուշարձան, գտնվում է Երևանում, ՀՀ նախագահի նստավայրի հետնամասում։ Տեղադրվել է 2000 թվականին նստավայրի առջևի մասում, 2011 թվականին ապամոնտաժվել է և տեղափոխվել նստավայրի հետնամաս ։
Տվյալներ
Հուշարձանը կառուցված է մարմարից և բազալտից, չափսերը՝ 3x1, 2x1 մ։
Պատմություն
Նոյ նահապետի հուշարձանը տեղադրվել է 2000 թվականին ՀՀ նախագահի նստավայրի մոտ՝ ճակատային մասում ։
2011 թվականի մայիսի 2-ին հանրապետության գլխավոր ճարտարապետ Նարեկ Սարգսյանի առաջարկով Նոյի և Տիգրան Մեծի արձանները ճակատային մասից ապամոնտաժվել և տեղափոխվել են շենքի հետնամաս։ Ըստ Ն. Սարգսյանի՝ արձաններն իրենց ծավալով և դիրքով նախագահական նստավայրի ճակատին հարիր չեն ։
Ծանոթագրություններ
Կատեգորիա:Երևանի հուշարձաններ Կատեգորիա:Լևոն Թոքմաջյանի քանդակներ
Հույսեր
Հույսեր, հայկական արական անուն։ Հայերեն հույս բառի հոգնակի ձևն է։ Հիշատակված է մեկ անգամ ուշ ժամանակի անթվական և սխալաշատ մի հիշատակության մեջ ։
Ծանոթագրություններ
Կատեգորիա:Հայկական արական անձնանուններ
Նորայր Գյոզալյան
Նորայր Գյոզալյանը հայ ֆուտբոլիստ, հանդես է գալիս «Բանանց» ֆուտբոլային ակումբում որպես հարձակվող։
Մասնագիտական ակումբային կարիերա
Աղբյուր ffa.am
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ուրարտուի ֆուտբոլիստներ
Կեոլադեո ազգային պարկ
Կեոլադեո ազգային պարկ (Keoladeo National Park, केवलादेव राष्ट्रीय उद्यान), ազգային պարկ Բհարատպուր շրջանում՝ հնդկական Ռաջաստան նահանգի արևելքում։ Ավելի վաղ հայտնի է եղել որպես Բհարատուր թռչնի արգելոց։ Կեոլադեոն զբաղեցնում է մոտավորապես 28,73 կմ² տարածք է Ագրայից տեղակայված է 50 կմ դեպի արևմուտք ։
Ազգային պարկը տուն է ծառայում բազմաթիվ հազվագյուտ և մահացող թռչունների տեսակների համար, որոնք այստեղ են գաղթում ձմեռային շրջանում։ Հետաքրքրություն է ցուցաբերում ինչպես զբոսաշրջիկների, այնպես էլ գիտնական-օրնիտոլոգների համար։ Հիմնադրվել է 1982 թվականին, համարվում է Ռամսարի համաժողովի օբյեկտ։ 1985 թվականից գտնվում է ՅՈՒՆԵՍԿՕ-ի համաշխարհային ժառանգության վերահսկողության ներքո։ Պարկն իր մեջ ներառում է խոտային, անտառային և ճահճային տարածքներ ։
Տեղագրություն
Պարկին ամենամոտ օդանավակայանը գտնվում է Ագրայում (Կեոլադեոյից մոտավորապես 50 կմ), որն ամենօրյա թռիչքներ է ընդունում Դելիից, Մումբայից, Վարանասիից և Լաքհնաուից։ Ամենամոտ երկաթուղային Բհարատպուր կայանը տեղակայված է Կեոլադեոյից ընդամենը 5 կմ հեռավորության վրա։ Բհարատպուրը ավտոմոբիլային ճանապարհներով միացված է Հնդկաստանի հյուսիսային խոշոր քաղաքների հետ։ Հեռավորությունը մինչև Դելի կազմում է 184 կմ, մինչև Ջայպուր՝ 176 կմ, իսկ մինչև Մաթհուրա՝ 39 կմ ։
Կենդանական աշխարհ
Տուն է հանդիսանում թռչունների 366, բույսերի 379, ձկների 50, օձերի 13, մողեսների 7, կրիաների 7 տեսակների և անողնաշարավորներ բազմաթիվ տեսակների համար։ Ձմեռային շրջանում համարվում է հազվագյուտ հանդիպող ստերհ տեսակի միակ հայտնի գոյության վայրը ։
Պարկում հանդիպում են կաթնասունների 27 տեսակներ, որոնցից հարկ է նշել այնպիսի տեսակներ, որոնք են նիլգաուն, վայրի վարազը, խաղտաբղետ եղջերուն, հնդկական զամբարը (բավականին քիչ), գարնան, ակսիսը, մակակ-ռեզուսը, լանգուրը, կատուների երկու տեսակ՝ եղեգնակատու և ձկնորս կատու, մանգուստների երկու տեսակ, հարթ ջրասամույր, շնագայլեր, բորենիներ, կրծողների մի քանի տեսակներ։ Ջրային թռչունների տեսակներից են մոխրագույն բադը, հնդկական բադը, փոքր, մեծ և հնդկական բակլանները և այլն։
Արտաքին հղումներ
Կատեգորիա:Համաշխարհային ժառանգություն Հնդկաստանում Կատեգորիա:Հնդկաստանի աշխարհագրություն Կատեգորիա:1982 հիմնադրումներ Ասիայում Կատեգորիա:Ազգային պարկեր
Լը Վիժան
Լը Վիժան (Le Vigean), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 825 մարդ, բնակչության խտությունը` 28.46 մարդ/կմ²։ Բնակավայրը զբաղեցնում է 28.99 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 85 կմ հարավ-արևմուտք, Օրիյակ քաղաքից` 35 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 502 աշխատունակ (15-64 տարեկան) բնակիչ, որոնցից ակտիվ էին 382-ը, իսկ ոչ ակտիվները` 120։ Ակտիվության ցուցանիշը կազմում է 76,1 %։ 382 աշխատունակ մարդկանցից աշխատել է 358 անձ (182 տղամարդ և 176 կին)։ Գործազուրկ են եղել 24 անձ (8 տղամարդ և 16 կին)։ 120 անաշխատունակներից 30-ը եղել են աշակերտներ կամ ուսանողներ, 62-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռիպոն
Ռիպոն (Ripon), ոչ մեծ քաղաք Հյուսիսային Յորքշիրում, Անգլիա, պատմականորեն հանդիսանում է Ռիպոնի և Լիդսի անգլիական եկեղեցական թեմի կենտրոնը։ Այն ընկած է Հարրոգեյթից մոտավորապես 20 կմ հեռավորության վրա։ Ռիպոնի տեսարժան վայրերն են 12-րդ դարի Մայր տաճարը, ձիարշավարանը, ինչպես նաև նրա շրջակայքում գտնվող Ֆաունտյան աբբայության ավերակները, որը ընդգրկված է ՅՈՒՆԵՍԿՕյի Համաշխարհային ժառանգության ցանկում։
Առաջացման պատմությունը
Ներկայիս Ռիպոնի տարածքով նախկինում անցնում էին երկու հռոմեական ճանապարհներ, որոնցից մեկի և Սկելլ գետի հատման վայրը ծանծաղ էր ։ Ենթադրվում է, որ հենց այստեղ է հնում եղել նստակյաց կյանք (պեղումները հայտնաբերել են խճանկարային հատակ)։ 6-րդ դարում այստեղ հաստատվել է կելտական մի ցեղ, հավանաբար նրանք կրել են Hrype անվանումը, ինչը ըստ հավանականության տվել է Ռիպոնին(Hrypis) իր անվանումը, ինչպես նաև շրջակայքում գտնվող որոշ բնակավայրերի ։
672 թվականին Ռիպոնում կառուցվել է եկեղեցի, որի վանահայրը դարձավ Ուիլֆրիդը Յորքեցին, ով մեծ ներդրում ունեցավ Հյուսիսային Անգլիայի անգլո-սաքսական կայսրություններում քրիստոնեության ընդունման գործում։ 10-րդ դարի վերջում Ռիպոնը ստացավ ազատ առևտրային քաղաքի կարգավիճակ, իսկ 1160 թվականին եկեղեցու տեղում սկսվեց վիթխարի տաճարի շինարարական աշխատանքներ, որոնք ավարտվեցին 1220 թվականին։ Տաճարը էականորեն վերանորոգվել է 16-րդ դարում՝ Կարմիր և սպիտակ վարդերի պատերազմի ավարտից հետո։
Արտաքին հղումներ
Կատեգորիա:Մեծ Բրիտանիայի քաղաքներ
Վեներան և Մարսը
«Վեներան և Մարսը միավորված են Էրոսով» (Venere e Marte uniti da Amore), վերածննդի դարաշրջանի իտալացի նկարիչ Պաոլո Վերոնեզեի կտավ, նկարել է 1570-ական թվականներին՝ կտավի վրա՝ յուղով։ Չափերը կազմում է 205,7-ից 161 սմ։ Այժմ նկարը պահվում է Նյու Յորքի Մետրոպոլիտեն թանգարանում (ԱՄՆ)։
(605) Յուվիսիա
(605) Յուվիսիա (Juvisia), աստերոիդ աստերոիդների հիմնական գոտում։ Հայտնաբերվել է 1906 թվականի օգոստոսի 27-ին Մաքս Վոլֆի կողմից Հայդելբերգում ։
Վեներան և Մարսը
Նկարը գրվել է Սուրբ Հռոմեական կայսրության Ռուդոլֆ II կայսերի պատվերով և եղել է նկարչի պատվիրված երեք դիցաբանական և սիրային աշխատանքներից մեկը։ Մյուս երկուսը այժմ պահվում են Նյու Յորքի Ֆրիկի հավաքածույում. «Առաքինության այլաբանություն և արատ» ինչպես նաև «Իմաստության և ուժի այլաբանություն» ։ Մետրոպոլիտեն-թանգարանի Վերոնեզեի նկարը նվիրված է հռոմեական սիրո աստվածուհի՝ Վեներային և ռազմի Աստված՝ Մարսի ռոմանտիկ հարաբերություններին, նկարագրված՝ Օվիդիուսի «Մետամորֆազներում»։
Նկարագրություն
Երկու սիրահարների հանդիպումը տեղի է ունենում հովվերգական, խաղաղարար մթնոլորտում։ Ձախ կողմում կանգնած է մերկ աստվածուհին, որը ձախ ձեռքով գրկում է իր առջև զենք ու զրահով նստած Մարսի մեջքը։ Վեներայի աջ ձեռքը հենված է կրծքի վրա, որից կաթ է հոսում, ինչն ընդգծում է նրա կանացիությունը։ Աջ կողմում գտնվում է պատերազմի աստվածի մարտական ձին, որը ընտելացվում է էրոսներից մեկով։ Նրա ուրվագիծը հիմնված է անտիկ հեծյալ հուշարձանների մոդելների վրա։ Կենդանու ընդգծված մկանները արտահայտում են նրա ուժը, իսկ թեքված գլուխը և հանգիստ աչքերը մեղմացնում են նրա կերպարը։ Երկու փոքրիկները ծառայում են որպես բանալի՝ աշխատանքը հասկանալու համար։ Ձին զարդարող առաջին նորածինը խորհրդանշում է հնազանդությունը Մարս աստծո սիրային ցանկություններին ։ Երկրորդ փոքրիկը, որը կապկպում է Վեներայի ոտքը, խորհրդանշում է հավերժական սիրո և ներդաշնակության սիրահարների միությունը խաղաղ ժամանակներում։ Վեներայի կրծքի կաթը խորհրդանշում է աշխարհի հարստությունը, որը մարդկության համար աղբյուր է ։ Նկարչի ստորագրությունը կարելի է գտնել քարե հիմքի վրա. «PAVLUS VERONENSIS F»։
(605) Յուվիսիա
Արտաքին հղումներ
Կատեգորիա:1906 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վեներան և Մարսը
Մեկնաբանություն
Վերոնեզեն պահպանել է կոմպոզիցիայի հավասարակշռությունը։ Յուրաքանչյուր կերպար ունի իր սեփական տարածքը, որը չի խախտվել պատահական տարրերով։ Նկարիչը նկարի վրա աշխատելիս բազմիցս վերաներկել է կտավը։ «Art Criticism from a Laboratory» գրքում Ալան Բերոուսի կողմից նկարագրված ռենտգեն հետազոտությունը ցույց է տվել, որ Վեներայի մարմնի գտնվելու վայրը այլ է եղել և այն հավանաբար ծածկված է եղել ներքևից ձգվող զարդարանքով։ Անմեղ քերովբենը սկզբնական տարբերակում չի եղել։ Անհասկանալի է, թե ինչու է Վերոնեզեն այդ փոփոխությունները կատարել։ Վեներան կատարել էր բոլորովին այլ տոնով, ավելի քան՝ կեղծ բարեպաշտության, իսկ էրոսների բացակայությունը բեմին հաղորդել Է երկու սիրահարների հանդիպման ավելի ցածր էրոտիկ իմաստ։ Նկարչի կատարած փոքր փոփոխություններն աշխատանքին հոգևորության և մաքրության նոր չափ են հաղորդել։
Պրովենանս
1621 թվականին կազմվել է Ռուդոլֆ II-ի Պրահայի Գրադի հավաքածու ստեղծագործությունների կատալոգ։ Դարերի ընթացքում նկարը բազմիցս փոխել է սեփականատերերին՝ տեղաշարժվելով ամբողջ Եվրոպայում։ Նա գտնվել է Գաբսբուրգի Ֆերդինանդ III-ի տիրապետության տակ, իսկ 1648 թվականին շվեդների Պրահա ներխուժումից հետո հայտնվել է Շվեդիայի թագուհի Քրիստինայի հավաքածուի մեջ, որը նրան իր հետ տարել է հռոմեական աքսոր։ Այնուհետև, կտավն անցել է Վերմեսկալկայի ընտանիքին պատկանող սեփականությանը, իսկ հետո հայտնվել է Փարիզի Հայտնի Օռլեանյան հավաքածուում։ 1792 թվականին Վերոնեզեի կտավը դարձել է Էդուարդ դե Վալկյեի հավաքածուի մի մասը Բրյուսելում, սակայն 1798 թվականին վերադարձել է Փարիզ, իսկ հետո մեկնել Լոնդոն։ Անգլիական մի քանի սեփականատերերի փոփոխությունից հետո 1910 թվականին աշխատանքը վաճառվել է Նյու Յորքի Մետրոպոլիտեն թանգարանին։
Ծանոթագրություններ
Կատեգորիա:1570 նկարներ Կատեգորիա:Պաոլո Վերոնեզեի նկարներ Կատեգորիա:Մետրոպոլիտեն թանգարանի նկարներ Կատեգորիա:Աֆրոդիտեն կամ Վեներան գեղանկարչության մեջ
Էդուարդ Բաբայան (հոգեբույժ)
Էդուարդ Արմենակի Բաբայան, հայ բժիշկ, հոգեբույժ, թմրաբան, առողջապահական գործի կազմակերպիչ։ Բժշկական գիտությունների դոկտոր (1990), պրոֆեսոր (1991)։ ՌՍՖՍՀ վաստակավոր բժիշկ։ ԽՍՀՄ թմրաբուժական ծառայության համակարգի նախաձեռնող, կազմակերպիչ։
Կենսագրություն
Էդուարդ Բաբայանը ծնվել է 1920 թվականին։ 1941 թվականին ավարտել է Մոսկվայի 2-րդ բժշկական ինստիտուտը՝ բուժական գործ մասնագիտությամբ։ 1941-1947 թվականներին եղել է զինվորական բժիշկ։ Մասնակցել է Հայրենական պատերազմին, հասել Լեհաստան, Գերմանիա, Չեխոսլովակիա։ 1947-1953 թվականներին եղել է ԽՍՀՄ առողջապահության նախարարության հոգեբուժության ինստիտուտի և Մոսկվայի 2-րդ բժշկական ինստիտուտի հոգեբուժության ամբիոնի գիտաշխատող։ Թեկնածուական թեզը նվիրված է եղել գլխուղեղի մելանոբլաստոմայի մետաստազների հոգեբուժական կլինիկային և ախտաբանական անատոմիային։ 1953-1967 թվականներին աշխատել է ԽՍՀՄ առողջապահության նախարարությունում, եղել բուժկանխարգելիչ օգնության գլխավոր վարչության հոգենյարդաբուժական օգնության բաժնի տեսուչ, պետ, վարչության գլխավոր մասնագետ։ 1967-1986 թվականներին եղել է ԽՍՀՄ առողջապահության նախարարության Նոր դեղամիջոցների և բժշկական տեխնիկայի ներդրման վարչության պետ։ 1978 թվականին ընտրվել է Թմրանյութերի հսկողության գիտամեթոդական բաժնի ղեկավար։ Եղել է ԽՍՀՄ առողջապահության նախարարության ընդհանուր և դատական հոգեբուժական փորձաքննության հարցերի մշտական խորհրդի նախագահ, նախարարության ուսումնական խորհրդի նախագահության անդամ։ 1971 թվականին Վիեննայի և 1972 թվականին Ժնևի կոնֆերանսներում ԽՍՀՄ կառավարության անունից ստորագրել է այդ դիվանագիտական կոնֆերանսների եզրափակիչ ակտերը՝ հոգեմետ դեղերի հսկողության համաձայնագիրը և թմրանյութերի հսկողության արձանագրությունը։ 1986 թվականից եղել է Մոկվայի Սերբսկու անվան սոցիալական և դատական հոգեբուժության գիտական կենտրոնի դատա-դեղաբանական և բժշկա-իրավական փորձաքննության բյուրոյի ղեկավար և Թմրանյութերի հսկողության մշտական կոմիտեի նախագահ։ 1976 թվականից դասավանդել է Բժիշկների կատարելագործման կենտրոնական ինստիտուտում, ԱՀԿ մոսկովյան դասընթացներում, ՌԴ ՆԳՆ դատաքննչական աշխատողների որակավորման բարձրացման ինստիտուտում ։
Հեղինակ է բժշկական ինստիտուտի և ուսումնարանի համար նախատեսված թմրաբուժության 3 դասագրքերի ։ Բաբայանի ղեկավարությամբ պաշտպանվել են մի շարք թեկնածուական և դոկտորական թեզեր։ Մշակել է բժշկական ինստիտուտի կլինիկական դեղաբանության, հոգեբուժության, թմրաբուժության ամբիոններում կիրառվող տերմինների դասակարգումը։ Հրատարակել է նյարդա-հոգեկան հիվանդությունների, թմրամոլության, թունամոլության կլինիկա-անատոմիական առանձնահատկություններին, թմրաբուժության իրավական խնդիրներին թմրանյութերի հսկողությանը վերաբերող ռուսերեն, անգլերեն, ֆրանսերեն, իտալերեն, գերմաներեն ավելի քան 200 հոդվածներ ։
Աղբյուրներ
Կատեգորիա:Հայ հոգեբույժներ Կատեգորիա:Հայ բժիշկներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:ՌՍՖՍՀ վաստակավոր բժիշկներ Կատեգորիա:«Մարտական ծառայությունների համար» մեդալով պարգևատրվածներ
Ալեքսանդր Իվանով (երգիչ)
Ալեքսանդր Վիկտորովիչ Իվանով (Аляксандр Віктаравіч Іваноў, ), ավելի հայտնի է IVAN մականունով, բելառուսական երգիչ, Բելառուսի ներկայացուցիչը Եվրատեսիլ 2016 երգի մրցույթում, կատարել է «Help You Fly» երգը։
Կենսագրություն
Ծնվել է 1994 թվականի հոկտեմբերի 29-ին, Գոմելում։ Ալեքսանդրի հայրը և եղբայրը նույնպես երաժիշտներ են։ Ութ տարեկանում երաժշտական դպրոցում սկսել է կիթառ նվագել սովորել։
2009 թվականին անցել է Mass Medium Fest-ի կազմակերպած լսումները։ Դրանից հետո նա տեղափոխվել է Սանկտ Պետերբուրգ, իր Ivanov խմբի հետ, որը ստեղծվել էր Գեմոլում։ Խմբի հետ ձայնագրել է չորս երգ՝ «Продолжая путь», «Где», «На встречной полосе» և «Белая душа»:
2013 թվականին Իվանովը մասնակցել է ռուսական երաժշտական «Երգչախմբերի մարտ» հաղորդման երկրորդ եթերաշրջանին, որտեղ երգել է Սանկտ Պետերբուրգի երգչախմբի հետ, որը ղեկավարում էր Վիկտոր Դրոբիշը։ Երգչախումբը մրցույթում զբաղեցրել է երկրորդ տեղը։
2014 թվականին մասնակցել է Յալթայում անցկացվող «Հինգ աստղ» մրցույթին։
2015 թվականին երգիչը մասնակցել է ռուսական «Գլխավոր բեմ» հեռուստաշոուին, որտեղ զբաղեցրել է երկրորդ տեղը ։ Հեռուստաշոուին մասնակցելուց հետո նրա պրոդյուսերը դարձավ Վիկտոր Դրոբիշը։ Երգչի առաջին երգը, որը կոչվում է «Крест и ладонь», գրվել է Դրոբիշի կողմից։
Եվրատեսիլ 2016
2015 թվականին բելառուսական հեռուստատեսությունը հայտնեց այն տասը արտիստների անունները, որոնց միջև պետք է կատարվեր ընտրությունը։ Ֆինալային փուլից առաջ երգիչը վերցեց IVAN մականունը, որը ըստ իրեն խորհրդանշում է սլավոնական Իվան դյուցազնին։
2016 թվականի հունվարի 22-ին բելառուսական ֆինալային փուլի ժամանակ Ալեքսանդրը ելույթ է ունեցել յոթերորդ համարի տակ և կատարել է «Help You Fly» երգը։ Ըստ 2016 թվականի կանոնների, հաղթողին ընտրում էին հեռուստադիտողները։ IVAN հաղթեց 23 167 ձայնով, որը նրան իրավունք տվեց ներկայացնել Բելառուսը Եվրատեսիլ 2016 երգի մրցույթում ։
Սկզբում IVAN-ը նախագծել էր իր համարի ժամանակ ներկայանալ գայլերի հետ և հայտնվել մերկ վիճակում։ Սակայն մրցույթի կազմակերպիչները սկզբում տալով համաձայնություն, վերջին րոպեին փոխեցին որոշումը՝ նրան արգելոլվ այդ վիճակով ներկայանալ։ Ալեքսանդրը արագ կերպով փոխեց համարը՝ գայլերը հայտնվեցին հոլոգրամայի միջոցով, իսկ վերջում նա ինքը հրաժարվեց մերկ ելույթ ունենալ։
Անձնական կյանք
Նա հարաբերությունների մեջ է ռուս դերասանուհի Նաստյա Սամբուրսկայի հետ ։
Արտաքին հղումներ
Կատեգորիա:Բելառուս երգիչներ Կատեգորիա:Եվրատեսիլ 2016 երգի մրցույթի մասնակիցներ Կատեգորիա:21-րդ դարի երգիչներ
Ամիր Համզա
Տանկու Ամիր Համզա (Amir Hamzah, ), ինդոնեզիացի պոետ և Ինդոնեզիայի ազգային հերոս։
Համառոտ կենսագրություն
Ծնվել է մալայական արիստոկրատական ընտանիքում Լանգկաթի սուլթանությունում, որը գտնվում էր ներկայիս Հյուսիսային Սումատրայի տարածքում (սուլթանի ազգականն էր)։ Վաղ զրկվել է ծնողներից և դաստիարակվել սուլթանի  ամրոցում։ Կրթությունը ստացել է Սումատրայում և Յավայում։ Սուրաքարտի ավագ դպրոցում սովորելու տարիներին, մոտավորապես 1930- ական թվականներին, նրան սկսում է հետաքրքրել Ազգային զարթոնքի շարժման գաղափարները և  այս ընթացքում է որ սիրահարվում է իր դասընկերուհուն՝ Իլիկ Սունդարիին։ Նրանք  մնացին մտերիմ ընկերներ  նույնիսկ այն բանից հետո, երբ Ամիրը շարունակեց ուսումը Բատավիայի իրավաբանական դպրոցում (ժամանակակից Ջակարտա) և բաժանվեցին միայն 1937 թ. - ին, երբ նրան հետ կանչեցին Սումատրա՝ սուլթանի դստեր հետ ամուսնանալու և դատավորի պաշտոնը զբաղեցնելու համար։ Չնայած այն բանին, որ նա գոհ չէր իր ամուսնությունից, այնուամենայնիվ նա հավատարիմ էր իր կնոջը։ 1945 թվականին Ինդոնեզիայի կողմից անկախության հռչակումից հետո ծառայել է որպես կառավարության ներկայացուցիչ Լանգկատում։  Հաջորդ տարի սպանվել է Արևելյան Սումատրայի ապստամբության ժամանակ, որն ուղղված էր արիստոկրատիայի դեմ։  Թաղված է Բինջայի եղբայրական գերեզմանատանը։ 1948-ին բանաստեղծի աճյունը վերահուղարկավորվել է  Ազիզի մզկիթի բակում գտնվող գերեզմանատանը ՝ Տանջունգ Փուրում, Բինջայից 38 կմ հեռավորության վրա :.
Ստեղծագործություն
Ամիրը սկսել է բանաստեղծություններ գրել դեռահաս տարիքում; չնայած նրա այս գործերը թվագրված չեն, ենթադրվում է, որ ամենավաղ բանաստեղծությունը գրվել է Յավայում գտնվելու  առաջին  տարիների ընթացքում։ Իր հայրենի մալայական մշակույթի և իսլամի, ինչպես նաև քրիստոնեության և արևելյան գրականության ազդեցության տակ Ամիրը գրել է 50 բանաստեղծություն, քնարական արձակի 18 ստեղծագործություն, ինչպես նաև բազմաթիվ այլ գործեր, այդ թվում նաև մի քանի թարգմանություններ ։  1932 թվականին դարձել է «en:Poedjangga Baroe» գրական ամսագրի հիմնադիրներից մեկը։  Սումատրա վերադառնալուց հետո նա դադարեց գրել։ Նրա բանաստեղծությունների մեծ մասը տպագրվել է երկու ժողովածուներում ՝ "Nyanyi Sunyi" (1937) և "Buah Rindu" (1941), նախ "Poedjangga Baroe" - ի շրջանակներում, ապա առանձին հրատարակությունների տեսքով։
Ամիրի բանաստեղծություններում շոշափվում են սիրո և կրոնի թեմաները, և նրա պոեզիան հաճախ արտացոլում է խորը ներքին կոնֆլիկտ։ Նրա ոճը, ներառում էր մալայական և յավայական բառապաշարները ՝ ինդոնեզական բանաստեղծություններին բնորոշ ավանդական կառուցվածքի կողմերը, ստեղծագործության մեջ ռիթմ և մետր ներմուծելու ձգտումը, ինչպես նաև ստեղծագործության մեջ սիմվոլիզմի տարրերի առկայությունը։ Նրա վաղ գործերը ներծծված են կարոտի,  էրոտիկ և իդեալականացված սիրո զգացումով, մինչդեռ հետագա գործերը բնութագրվում են ավելի խորը կրոնական իմաստի առկայությամբ։ Նրա երկու ժողովածուներից  "Nyanyi Sunyi" - ն ավելի հասուն է համարվում։  Ամիրը կոչվել է "Poedjangga Baroe դարաշրջանի բանաստեղծների թագավոր" և միակ աշխարհահռչակ բանաստեղծն է, ով ապրել է Ինդոնեզիայի ազգային հեղափոխությունից առաջ։
Արտաքին հղումներ
Կատեգորիա:Սպանվածներ Կատեգորիա:Ինդոնեզացի գրողներ Կատեգորիա:20-րդ դարի բանաստեղծներ Կատեգորիա:Սպանված թագավորական ընտանիքի անդամներ Կատեգորիա:20-րդ դարի թարգմանիչներ Կատեգորիա:Վիքիպեդիա:ՈՒՎ 2023-ի հոդվածներ
Հուսիկ
Հուսիկ, հայկական արական և իգական անուն՝ որպես հունական անվան թարգամանություն։ Առաջացել է հայերեն հույս բառից։ Որպես իգական անուն սկսել է գործածվել 1680 թվականից ։
Բոդիլ Բյորն
Բոդիլ Կատարինե Բյորն (Bodil Biørn, Բոդիլ Բյորն, հայտնի նաև որպես Մայր Կատարինե, ), նորվեգացի միսիոներուհի, Հայոց ցեղասպանության ականատես։ Մեծ եղեռնի տարիներին Բոդիլը խնամել և անխուսափելի մահից է փրկել հարյուրավոր անօթևան հայ երեխաների և կանանց։
Բոդիլ Բյորնի ու ևս չորս եվրոպացի հումանիստ կանանց կյանքի ու գործունեության մասին է պատմում 2015 թ. նկարահանված «Փրկության քարտեզ» ֆիլմը։
Կենսագրություն
Ծնվել է 1871 թ. հունվարի 27-ին, Նորվեգիայի Կրագերո քաղաքում, հարուստ նավատիրոջ ընտանիքում։1905 թ. Գերմանիայում բուժքույրի մասնագիտությունը ուսանելուց հետո Կանանց միսիոներական կազմակերպության կողմից ուղարկվել է Օսմանյան կայսրություն և աշխատում էր որպես միսիոներ բուժքույր Խարբերդ քաղաքում, ավելի ուշ Մուշում։
Արտաքին հղումներ
Կատեգորիա:Հայոց ցեղասպանության ականատեսներ
Տիգրան Մեծի հուշարձան (Երևան, ՀՀ նախագահի նստավայր)
Տիգրան Մեծի հուշարձան, գտնվում է Երևանում, ՀՀ նախագահի նստավայրի հետնամասում։ Տեղադրվել է 2000 թվականին նստավայրի առջևի մասում, 2011 թվականին ապամոնտաժվել է և տեղափոխվել նստավայրի հետնամաս ։
Տվյալներ
Հուշարձանը կառուցված է մարմարից, չափսերը՝ 2,8 x 1,6 x 1,0 մ։ Երևանում Տիգրան Մեծի արձաններից երկրորդն է։ Մյուսը տեղադրված է Նոր Նորքում, հեղինակը կրկին Լևոն Թոքմաջյանն է։
Պատմություն
Տեղադրվել է 2000 թվականին ։ 2011 թվականի մայիսի 2-ին հանրապետության գլխավոր ճարտարապետ Նարեկ Սարգսյանի առաջարկով Տիգրան Մեծի և Նոյի արձանները ճակատամասից ապամոնտաժվել են և տեղափոխվել շենքի հետնամաս։ Ըստ նրա՝ արձաններն իրենց ծավալով և դիրքով նախագահական նստավայրի ճակատամասին հարիր չեն ։
Ծանոթագրություններ
Կատեգորիա:Երևանի հուշարձաններ Կատեգորիա:Լևոն Թոքմաջյանի քանդակներ
Ստիլոսկոպ
Ստիլիսկոպ ( steel — պողպատ և σχολέω— նայել, դիտել), սպեկտրային սարք, որը ծառայում է պողպատների և համաձուլվածքների քիմիական բաղադրության արագ որակական վերլուծություն կատարելու համար դրանց դիտման միջոցով։ Ստիլիսկոպում նյութի նմուշը գոլորշիանում է կայծային կամ աղեղային պարպման շնորհիվ, և առաջացող ճառագայթման սպեկտրը դիտում են մոնոքրոմատորի ետևում տեղակայված օկուլյարի միջով, որի սանդղակի վրա արված են առավել էական բաղադրիչներին (երկաթ, նիկել, կոբալտ, պղինձ և այլն) համապատասխանող բաժանումներ։
Նովոսյոլովկա Վտորայա (գյուղ, Յասինովատսկի շրջան)
Նովոսյոլովկա Վտորայա (Новоселівка Друга), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Նովոսյոլովկա Վտորայա գյուղում բնակվում էր 131 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1893 թվականին հիմնադրված բնակավայրեր
Սերգեյ Բարխին
Սերգեյ Բարխին (Сергей Михайлович Бархи́н, ), ռուս և խորհրդային բեմանկարիչ, նկարիչ, գրքերի նկարիչ, ճարտարապետ և գրող։ Եղել է Ռուսաստանի Դաշնության ժողովրդական նկարիչ (1998 թվական), ՌԽՖՍՀ արվեստի վաստակավոր գործիչ (1991 թվական) , Ռուսաստանի Դաշնության պետական մրցանակների դափնեկիր (1993 թվական, 2001 թվական)։ Եղել է Ռուսաստանի գեղարվեստի ակադեմիայի ակադեմիկոս։
Կենսագրություն
Ծնվել է Մոսկվայում, ճարտարապետ Գրիգորի Բարխինի որդու և ճարտարապետ Բորիս Բարխինի եղբոր` ճարտարապետ Միխայիլ Բարխինի ընտանիքում ։
1956-1962 թվականներին սովորել է Մոսկվայի ճարտարապետության ինստիտուտում։ Զբաղվել է ճարտարապետությամբ և գրքերի նկարազարդմամբ։ Նա աշխատել է Մոսկվայի, Վիլնյուսի, Գորկու, Սվերդլովսկի, Սարատովի, Կույբիշևի և այլ թատրոններում։ 1988-1992 թվականներին եղել է Մոսկվայի Ստանիսլավսկու և Նեմիրովիչ-Դանչենկոյի անվան երաժշտական ակադեմիական թատրոնի գլխավոր նկարիչը, իսկ 1995-2000 թվականներին եղել է Մեծ թատրոնի բեմանկարիչը և գեղարվեստական ղեկավարը։
Ձևավորել է ավելի քան 200 բեմադրություն (օպերաներ, բալետներ և դրամատիկական ներկայացումներ) նախկին ԽՍՀՄ շատ քաղաքներում և արտերկրում. Գերմանիայում, Ֆինլանդիայում, Շվեդիայում, Ճապոնիայում, Թուրքիայում, Չեխիայում։ 1980-ական թվականներից Մոսկվայի պատանի հանդիսատեսի թատրոնում եղել է Հենրիետա Յանովսկայայի և Կամա Գինկասի ներկայացումների մշտական համահեղինակ։ Վսևոլոդ Մեյերխոլդի բնակարանային թանգարանի գեղարվեստական ձևավորման (Դավիթ Բորովսկու հետ միասին) նախագծի հեղինակն է (1994 թվական)։ Եղել է Ռուսաստանի թատերական արվեստի բեմանկարչության ամբիոնի հիմնադիրը, երկարամյա վարիչը (1992-2007 թվականներ) և պրոֆեսորը։ Եղել է Ռուսաստանի գեղարվեստի ակադեմիայի ակադեմիկոս (2011 թվական)։ Եղել է Ճարտարապետների միության (1965 թվական), նկարիչների միության (1974 թվական), թատերական գործիչների միության (1978 թվական) և Մոսկվայի գրողների միության (2013 թվական) անդամ։
Մահացել է 2020 թվականի նոյեմբերի 19-ին, Մոսկվայում, 83 տարեկան հասակում ։ Թոքերի քաղցկեղը դարձել է նկարչի մահվան պատճառը. մեկ ամիս առաջ մերձավորները հայտնել էին, որ նա «ուժեղ հիվանդացել էր և հազիվ էր կարողացել ողջ մնալ» ։
Ռոբոֆոբիա
Ռոբոֆոբիա (ռոբոտ և φόβος՝ վախ բառերից), դա, ինչպես կարծում են գիտնականները, որոնք ուսումնասիրում են ռոբոտատեխնիկան և արհեստական բանականությունը, ապագայի տարածված հիվանդություններից մեկն է։ Ռոբոֆոբիան արտահայտվում է ցանկացած ռոբոտատեխնիկայի նկատմամբ սևեռուն վախով կամ ատելությամբ՝ անկախ այն հանգամանքից, թե որքանով է զարգացած տեխնոլոգիան․ լինի դա մարդանման ռոբոտ, թե բիոնիկ պրոթեզ։
Նախապայմաններ
Ռոբոֆոբիան որպես ապագայի հիվանդություն համեմատվում է այլատյացության և միզանտրոպիայի ներկայիս ֆենոմենների հետ։ Սակայն արդեն հիմա մարդկանց մոտ կա մտահոգություն, որ ռոբոտները և արհեստական բանականությունը վտանգավոր են։ Բրիստոլի համալսարանի գիտնական Սաբին Օերթը նշում է, որ ինքը և իր գործընկերները ստիպված են անցկացնել անհատական հանդիպումներ, որպեսզի բացատրեն պոտենցիալ ներդնողներին և հասարակ մարդկանց, որ արհեստական բանականությունը և ռոբոտատեխնիկան ուսումնասիրողները վտանգավոր չեն ։
Պոտենցիալ ռոբոտաֆոբների թվում կան հայտնիներ։ Մասնավորապես ֆիզիկոս-տեսաբան, գիտության ջատագով Սթիվեն Հոքինգը և ինժեներ-գործարար Իլոն Մաքսը կոչ են արել անվտանգության միջոցառումներ մշակել՝ կապված արհեստական բանականության զարգացման հետ։ Նրանք իրենց ստորագրությունն են դրել արհեստական բանականությանը վերաբերող բաց նամակի տակ ։
Փորձագետները նշում են, որ ռոբոտների նկատմամբ թշնամական վերաբերմունքը հիմնականում ձևավորվում է հայտնի մշակույթների և առանձնապես կինոմատոգրաֆիայի և գրականության պատճառով։
Ռոբոֆոբիան մշակույթում
Արհեստական բանականության վտանգավորության մասին ֆիլմեր․
Ֆիլմեր ռոբոտների վտանգավորության մասին․
Ռոբոտների և արհեստական բանականության վտանգավորության մասին ֆիլմեր․
Ռոբոֆոբիայի մասին գրքեր․
Ծանոթագրություններ
Կատեգորիա:Ռոբոտագիտություն Կատեգորիա:Ֆոբիաներ
Նեյտան Ռեդմոնդ
Նեյտան Ռեդմոնդ (Nathan Redmond, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Սաութհեմպտոնի և Անգլիայի ազգային հավաքականի կազմում։ Խաղում է վինգերի դիրքում ։
Բիրմինգհեմ Սիթի
Ռեդմոնդը Բիրմինգհեմ Սիթիի ակադեմիայի սան է։ Իր պրոֆեսիոնալ դեբյուտը նշեց 2010 թվականի օգոստոսի 26-ին՝ փոխարինման մտնելով Անգլիայի լիգայի գավաթի Ռոչդեյլի դեմ խաղում ։ 2011 թվականի հունվարին Ռեդմոնդը 1 ամսվա վարձավճարով պետք է միանար Բարտոն Ալբիոնին  , սակայն վարձավճարը չեղարկվեց Ֆուտբոլային Լիգայի կողմից մի քանի օր անց, քանի որ այն հակասում էր օրենքներին ։ Իր առաջին պրոֆեսիոնալ պայմանագիրը անգլիացին կնքեց 2011 թվականի մարտին  ։ 2010-11 մրցաշրջանում Ռեդմոնդը չանցկացրեց ոչ մի հանդիպում առաջնությունում , իսկ Բիրմինգհեմ Սիթին դուրս մնաց Պրեմիեր Լիգայից   ։ Իր առաջին հանդիպումը եվրոպական առաջնություններում Ռեդմոնդը անցկացրեց 2011 թվականի օգոստոսի 18-ին՝ մեկնարկային կազմում խաղադաշտ դուրս գալով Եվրոպայի Լիգայի որակավորման փլեյ-օֆֆ փուլի Նասիոնալի դեմ խաղում ։ Առաջնությունում առաջին հանդիպումը անցկացրեց օգոստոսի 21-ին՝ Միդլսբրոյի դեմ խաղում  ։ Իր առաջին գոլը պրոֆեսիոնալ կարիերայում խփեց օգոստոսի 25-ին՝ Եվրոպայի Լիգայի Նասիոնալի դեմ խաղում  ։ Չեմպիոնշիպում առաջին գոլը խփեց դեկտեմբերի 31-ին՝ Բլեքփուլի դեմ խաղում  ։ 2012 թվականի հունվարի 14-ին Ռեդմոնդը գոլի և գոլային փոխանցման հեղինակ դարձավ Միլուոլի դեմ խաղում  ։ 2012 թվականի փետրվարի 7-ին անգլիացին խփեց Պորտսմութի դեմ հանդիպման միակ գնդակը խաղի 86-րդ րոպեին՝ 1-0 հաշվով հաղթանակ պարգևելով իր թիմին  ։ Ապրիլի 21-ին նա գոլ խփեց Բրայթոնի դեմ խաղում, իսկ հանդիպումն ավարտվեց 1-1 հաշվով ։ 2011-12 մրցաշրջանում Ռեդմոնդը անցկացրեց 37 հանդիպում ՝ դառնալով 7 գոլի ու 3 գոլային փոխանցման հեղինակ և ճանաչվելով Բիրմինգհեմ Սիթիի տարվա լավագույն երիտասարդ ֆուտբոլիստ ։
2013 թվականի մարտի 9-ին Ռեդմոնդը գոլի և գոլային փոխանցման հեղինակ դարձավ Դերբի Կաունտիի դեմ խաղում, իսկ հանդիպումն ավարտվեց 3-1 հաշվով ։ Մարտի 29-ին նա գոլ խփեց Քրիսթալ Փելասի դեմ խաղում՝ օգնելով իր թիմին հաղթել 4-0 հաշվով ։ Բիրմինգհեմ Սիթիի կազմում Ռեդմոնդը անցկացրեց 82 հանդիպում՝ դառնալով 9 գոլի և 11 գոլային փոխանցման հեղինակ։
Նորվիչ Սիթի
2013 թվականի հուլիսի 4-ին Ռեդմոնդը 4 տարվա պայմանագիր կնքեց Նորվիչ Սիթիի հետ   ։ Իր դեբյուտը ակումբի կազմում նշեց օգոստոսի 17-ին՝ Էվերթոնի դեմ խաղում ։ Իր առաջին գոլը Պրեմիեր Լիգայում խփեց օգոստոսի 31-ին՝ գրավելով Սաութհեմպտոնի դարպասը և 1-0 հաշվով հաղթանակ պարգևելով իր թիմին  ։ Սեպտեմբերի 24-ին անգլիացին 2 գոլային փոխանցում տվեց Անգլիայի լիգայի գավաթի Ուոթֆորդի դեմ խաղում ։ 2013-14 մրցաշրջանում Ռեդմոնդը անցկացրեց 39 հանդիպում՝ դառնալով 1 գոլի և 6 գոլային փոխանցման հեղինակ, իսկ Նորվիչը դուրս մնաց Պրեմիեր Լիգայից  ։ 2014 թվականի դեկտեմբերի 26-ին Ռեդմոնդը 2 գոլային փոխանցում տվեց Միլուոլի դեմ խաղում ։ 2015 թվականի հունվարի 24-ին նա գոլ խփեց Բրենտֆորդի դեմ խաղում, սակայն Նորվիչը պարտվեց 2-1 հաշվով ։ Մայիսի 2-ին անգլիացին գոլի և 2 գոլային փոխանցման հեղինակ դարձավ Ֆուլհեմի դեմ խաղում ։ Մայիսի 16-ին՝ Չեմպիոնշիպի փլեյ-օֆֆի կիսաեզրափակչի Իպսվիչ Թաունի դեմ խաղում Ռեդմոնդը դարձավ գոլի և գոլային փոխանցման հեղինակ՝ օգնելով իր թիմին հաղթել 3-1 հաշվով և դուրս գալ եզրափակիչ ։ Մայիսի 25-ին նա գոլ խփեց Չեմպիոնշիպի փլեյ-օֆֆի եզրափակչի Միդլսբրոյի դեմ խաղում, իսկ Նորվիչ Սիթին հաղթեց 2-0 հաշվով և տեղափոխվել Պրեմիեր Լիգա ։ 2014-15 մրցաշրջանում Ռեդմոնդը անցկացրեց 47 հանդիպում՝ դառնալով 6 գոլի և 13 գոլային փոխանցման հեղինակ ։
2015 թվականի օգոստոսի 15-ին Ռեդմոնդը գոլի հեղինակ դարձավ Սանդերլենդի դեմ խաղում ։ Սեպտեմբերի 26-ին անգլիացին գոլ խփեց Վեստ Հեմ Յունայթեդի դեմ խաղում, իսկ հանդիպումն ավարտվեց 2-2 հաշվով ։ 2016 թվականի մարտի 1-ին Ռեդմոնդը գրավեց Չելսիի դարպասը, սակայն Նորվիչը պարտվեց 2-1 հաշվով ։ Մայիսի 11-ին նա գոլի և գոլային փոխանցման հեղինակ դարձավ Ուոթֆորդի դեմ խաղում՝ օգնելով իր թիմին հաղթել 4-2 հաշվով ։ 2015-16 մրցաշրջանում Նորվիչ Սիթին կրկին դուրս մնաց Պրեմիեր Լիգայից  ։ Ակումբի կազմում Ռեդմոնդը անցկացրեց 123 հանդիպում՝ դառնալով 13 գոլի և 21 գոլային փոխանցման հեղինակ  ։
Սաութհեմպտոն
2016 թվականի հունիսի 25-ին Ռեդմոնդը 5 տարվա պայմանագիր կնքեց Սաութհեմպտոնի հետ  ։ Ակումբը նրա համար վճարեց 10 միլիոն ֆունտ ստերլինգ   ։ Իր դեբյուտը նշեց օգոստոսի 13-ին՝ մեկնարկային կազմում խաղադաշտ դուրս գալով Ուոթֆորդի դեմ խաղում և այս խաղում դառնալով գոլի հեղինակ  ։ Հոկտեմբերի 23-ին Ռեդմոնդը գոլ խփեց Մանչեսթեր Սիթիի դեմ խաղում, իսկ հանդիպումն ավարտվեց 1-1 հաշվով ։ Դեկտեմբերի 28-ին անգլիացին հեռացվեց խաղադաշտից Տոտենհեմ Հոտսպուրի դեմ խաղում՝ կարմիր քարտ ստանալով հանդիպման 57-րդ րոպեին ։ 2017 թվականի հունվարի 11-ին նա խփեց Անգլիայի լիգայի գավաթի կիսաեզրափակչի Լիվերպուլի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին  ։ Փետրվարի 26-ին Ռեդմոնդը մասնակցեց Անգլիայի լիգայի գավաթի եզրափակչի Մանչեսթեր Յունայթեդի դեմ խաղին, սակայն Սաութհեմպտոնը պարտվեց 3-2 հաշվով ։ Մարտի 4-ին նա դուբլ ձևակերպեց Ուոթֆորդի դեմ խաղում ։ 2016-17 մրցաշրջանում Ռեդմոնդը անցկացրեց 50 հանդիպում բոլոր մրցաշարերում՝ դառնալով 8 գոլի և 1 գոլային փոխանցման հեղինակ ։
2018 թվականի մայիսի 5-ին Ռեդմոնդը գոլ խփեց Էվերթոնի դեմ խաղում, իսկ հանդիպումն ավարտվեց 1-1 հաշվով ։ Դեկտեմբերի 22-ին նա գոլի և գոլային փոխանցման հեղինակ դարձավ Հադերսֆիլդ Թաունի դեմ խաղում ։ 2019 թվականի հունվարի 5-ին Ռեդմոնդը դուբլ ձևակերպեց Անգլիայի գավաթի Դերբի Կաունտիի դեմ խաղում ։ Ապրիլի 13-ին անգլիացին դուբլի հեղինակ դարձավ Վուլվերհեմպտոն Ուոնդերերսի դեմ խաղում՝ օգնելով իր թիմին հաղթել 3-1 հաշվով ։ Մայիսի 12-ին նա գոլ խփեց Հադերսֆիլդ Թաունի դեմ խաղում ։ 2018-19 մրցաշրջանում Ռեդմոնդը անցկացրեց 43 հանդիպում ՝ դառնալով 9 գոլի ու 6 գոլային փոխանցման հեղինակ և ճանաչվելով Սաութհեմպտոնի տարվա լավագույն ֆուտբոլիստ ։
2019 թվականի օգոստոսի 8-ին Ռեդմոնդը երկարաձգեց իր պայմանագիրը Սաութհեմպտոնի հետ մինչև 2023 թվականը   ։ Դեկտեմբերի 26-ին անգլիացին գոլ խփեց Չելսիի դեմ խաղում՝ օգնելով իր թիմին հաղթել 2-0 հաշվով  ։
Միջազգային կարիերա
Ռեդմոնդը ներկայացրել է Անգլիան բոլոր տարիքային երիտասարդական հավաքականներում ։ 2011 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացրած 4 հանդիպումներում դառնալով 1 գոլային փոխանցման հեղինակ, իսկ Անգլիան դուրս մնաց մրցաշարի կիսաեզրափակչից՝ 1-0 հաշվով պարտվելով Նիդերլանդներին ։ Ամռանը Ռեդմոնդը մասնակցեց աշխարհի Մ17 առաջնությանը ՝ անցկացնելով 3 հանդիպում։ 2012 թվականի հուլիսին նա մինչև 19 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 4 հանդիպում և գոլի հեղինակ դառնալով խմբային փուլի Սերբիայի դեմ խաղում ։ Անգլիան հասավ առաջնության կիսաեզրափակիչ, որտեղ 2-1 հաշվով պարտվեց Հունաստանին ։
2013 թվականին Ռեդմոնդը Մ21 հավաքականի կազմում մասնակցեց Եվրոպայի առաջնությանը, սակայն Անգլիան դուրս մնաց խմբային փուլից՝ պարտվելով իր բոլոր խաղերում  ։ 2015 թվականի հունիսին նա մինչև 21 տարեկանների հավաքականի կազմում մասնակցեց Եվրոպայի առաջնությանը ՝ ընդգրկվելով մրցաշարի խորհրդանշական հավաքականում , սակայն Անգլիան կրկին դուրս մնաց խմբային փուլից ։ 2016 թվականին Ռեդմոնդը Մ21 հավաքականի հետ հաղթեց Տուլոնի առաջնությունը ։ 2016 թվականին նա ճանաչվեց լավագույն մինչև 21 տարեկան անգլիացի ֆուտբոլիստ  ։ 2017 թվականին Ռեդմոնդը երրորդ անգամ մասնակցեց Եվրոպայի Մ21 առաջնությանը   ՝ անցկացնելով 4 հանդիպում և դառնալով 1 գոլի հեղինակ ։ Անգլիան դուրս մնաց կիսաեզրափակչից՝ հետխաղյա 11-մետրանոցների հարվածաշարում պարտվելով Գերմանիային  ։
Անգլիայի ազգային հավաքական Ռեդմոնդը առաջին անգամ հրավիրվեց 2017 թվականի մարտի 16-ին՝ Գերմանիայի և Լիտվայի դեմ խաղերի համար   ։ Իր դեբյուտը ազգային հավաքականում նշեց մարտի 22-ին՝ փոխարինելով Ադամ Լալանային Գերմանիայի դեմ ընկերական խաղում  ։ 2019 թվականի մայիսին Ռեդմոնդը Գարեթ Սաութգեյթի կողմից ընդգրկվեց ՈՒԵՖԱ Ազգերի Լիգայի եզրափակիչ փուլի համար նախնական 27-հոգանոց կազմում  , սակայն դուրս մնաց վերջնական թիմից   ։
Ակումբային վիճակագրություն
2020 թվականի հունվարի 5-ի դրությամբ
Միջազգային վիճակագրություն
2020 թվականի հունվարի 5-ի դրությամբ
Ակումբային
Բիրմինգհեմ Սիթի
Միջազգային
Անգլիա Մ21